Urang Yahudi

Yahudi adolah istilah nan marujuak kapado sabuah agamo, etnisitas, atau suku bangso. Sabagai agamo, istilah iko marujuak kapado umaik nan baragamo Yahudi.

Badasa ka etnisitas, kato iko marujuak kapado suku bangso nan barasa dari katurunan Eber (Kajadian 10:21)(nan disabuik "Ibrani") atau Yakub (nan juo banamo "Israel") anak Ishak anak Abraham (Ibrahim) jo Sara, atau katurunan Suku Yehuda, nan barasa dari Yehuda anak Yakub. Etnis Yahudi juo tamasuak Yahudi nan indak baragamo Yahudi tapi baidentitas Yahudi dari segi tradisi.

Agamo Yahudi adolah kombinasi antaro agamo jo suku bangso. Agamo Yahudi dibahas labiah lanjuik dalam artikel agamo Yahudi; artikel iko hanyo mambahas dari segi suku bangso sajo. Kepacayoan samato-mato dalam agamo Yahudi indak manjadikan sasaurang manjadi Yahudi. Disampiang itu, jo indak mamagang kapado prinsip-prinsip agamo Yahudi indak manjadian saurang Yahudi kahilangan status yahudinyo. Namun, definisi Yahudi undang-undang karajaan Israel indak tamasuak Yahudi nan mamaluak agamo nan lain.

 Etimologi 
Kato "Yahudi" diambiak manuruik salah ciek marga dari duo baleh leluhua Suku Israel nan paliang banyak katurunannyo, yakni Yehuda. Yehuda iko adolah salah ciek dari 12 putera Yakub, saurang nan hiduik sakitar abaik 18 SM jo bagala Israel. Sado turunan dari 12 putera Yakub (Israel) ko disabuik Bangso Israel (katurunan langsuang Israel) nan kamudian bakambang manjadi gadang dinamoan manjadi Suku Israel.

Sasudah barabaik-abaik turunan Yahudi bakambang manjadi bagian nan dominan jo mayoritas dari bangsa israel sahinggo sabuikan Yahudi indak hanyo untuak urang-urang dari turunan Yehuda, tapi mangacu kapado saganok turunan dari Israel (Yakub).

Pado awalnyo bangso Yahudi tadiri dari ciek kalompok kaluarga di antaro banyak kalompok kaluarga nan hiduik di tanah Kan'an. inyo pai mancari makan ka Mesir, nan punyo pasadioan makanan nan cukuik barakaik paran sarato Yusuf. Karano kadudukan Yusuf nan tinggi di Dinasti Hyksos, Mesir, saluruah anggota kaluarga Yakub ditarimo sacaro elok di Mesir jo diagiah lahan partanian di bagian timur lauik Mesir.

Pado akhirnyo kasaluruahan bangso Israel, indak mamandang warga negara atau tanah airnyo, disabuik juo sabagai urang-urang Yahudi jo baitu pulo sadoalah pamaluak agamonyo disabuik jo namo nan samo pulo. Maskipun acok mangklaim diri sabagai pawarih kaluarga Yakub (urang Israel), hal iko acok dipatanyoan dek babagai pakar sejarawan,Jurnal OxfordYahudi (Jews) adalah keturunan bangsa Turks?, 24 Oktober 2015 dek karano sulik untuak mambuktian sacaro biologis bahwa darah "urang Yahudi" sacaro langsuang mampunyoi garih katurunan sabagai urang Israel. Sabagaimano urang Israel Smaria (Kasapuluah Suku Israel) nan mangalami pangusiran dek pasukan Assyiria jo katurunan inyo indak baliak sadoalahnyo ka tanah air malainkan babaua di antaro panduduak bangso-bangso lain. Samantaro urang Israel Judea, nan babarapo kali mandapek pangusiran pado jaman Babilonia jo Romawi, alah bapanca ka babagai bangso dengan manggabuangan diri kapado bangso-bangso asiang sahinggo kahilangan identitas sabagai urang Israel asli walaupun inyo alah pernah tingga di tanah air inyo sajak jaman Ezra hinggo jaman kaisar Romawi Titus. Banyak pakar sejarawan nan maraguan keaslian ras Yahudi sabagai katurunan urang Israel jo labiah sapakaik jo sabuikan bangso Zionis,"Dark History of Jews". Diarsipkan dari versi asli tanggal 2015-11-26. Diakses tanggal 2015-11-20. sabab pado dasarnyo siapopun urang dari babagai etnis jo lata balakang dapek manjadi urang Yahudi baru (proselit)

 Siapokah urang nan berhak disabuik Yahudi? 
Halakha, atau hukum-hukum agamo Yahudi, maagiah definisi Yahudi kapado saurang nan:

 Suku Bangso Yahudi, suku bangso iko tabagi lai manjadi duo:[]
 Saurang anak nan talahia dari ayah jo ibu Yahudi disabuik Yahudi asli,
 Saurang anak nan talahia dari ayah Yahudi jo ibu dari bangso lain, Yahudi campuran iko tamasuak kategori Yahudi Kelas Duo,

 Saurang nan mamaluak agamo Yahudi manuruik hukum-hukum Yahudi.

Definisi iko diwajibkan dek Talmud, sumber hukum-hukum indak-tatulih nan manarangkan Taurat, kitab suci asa hukum-hukum Yahudi (limo kitab partamo kitab Tanakh maupun Pajanjian lamo). Manuruik Talmud, definisi iko dipagang samanjak pambarian Sapuluah Parintah Allah di Gunuang Sinai kiro-kiro 3.500 taun lampau kapado nabi Musa. Sajarawan Yahudi non-Ortodoks bakayakinan bahwa definisi iko indak diikuti sahinggo indak lamo balaku, tapi inyo mangaku bahwa definisi iko digunoan sakurang-kurangnyo 2.000 taun sampai kiniko.

Pado akhir abaik ka-20, duo kumpulah Yahudi (tautamo di Amerika Serikat) nan liberal dari segi teologi, Yahudi Reformasi jo Yahudi Rekonstruksi alah mambanaan urang nan indak mamanuhi kriteria tasabuik untuak manyabuik diri inyo sabagai Yahudi. Inyo indak lai mawajibkan urang mamaluak agamo tasabuik demi mamanuhi adaik istiadaik pamaluakan tradisional, jo inyo manganggap saurang sabagai Yahudi jikok ibu inyo bukan Yahudi, asalkan barayah Yahudi. Yahudi adolah agamo tatutuik.

 Kalompok Yahudi 
Kiniko ado sajumlah kalompok Yahudi utamo:

 Kaum Ashkenazim
 Kaum Sefardim
 Kaum Mizrahim atau "Urang dari Timur"

 Anti-semitisme 
Salamo barabaik-abaik urang Yahudi banyak mangalami Diskriminasi dari kaum Kristen di Eropa. Diskriminasi tahadok urang Yahudi iko sacaro khusus disabuik antisemitisme. Puncak diskriminasi iko tajadi pado Parang Dunia II, yakni katiko Yahudi dibantai di Eropa dek kaum Nazi Jerman karano dituduah maambiak kakayoan sacaro pakso.

 Liek pulo 

 Yahudi di Indonesia
 Agamo Yahudi
 Khazaria
 Misrael
 Suku Misrael
 Suku Yehudek
 Neturei Karta
 Pranala luar 

Informasi
 Situs Jewish Virtual Library
 Arsip Jewish Encyclopedia
 Judaism 101
Organisasi
 Situs resmi World Jewish Congress
 Situs resmi  Jewish Agency for Israel
Lain-lain
 Peta terkait sejarah Yahudi

 Rujuakan